text:
1447/2018. (IX. 18.) Korm. határozata a Széchenyi lánchíd, a budai Váralagút, valamint a hozzájuk kapcsolódó közterületek rekonstrukciójával és fejlesztésével összefüggő intézkedésekről.
A Kormány a  Széchenyi lánchíd, a  budai Váralagút és a  hozzájuk kapcsolódó közterületek értékeinek megőrzése, teljes körű
rekonstrukciója, valamint közösségi és turisztikai funkcióik fejlesztése (a továbbiakban együtt: Beruházás) érdekében
 1. támogatja, hogy Budapest Főváros Önkormányzata a  Széchenyi lánchíd és a  budai Váralagút teljes körű
rekonstrukcióját egy időben, a  fővárosi közlekedés lehető legkisebb korlátozásával és a  műszakilag lehetséges
leggyorsabb ütemezéssel valósítsa meg, azzal, hogy a  gépjárműforgalom ezen közúti szakaszon való teljes vagy
részleges korlátozása ne haladja meg a 18 hónap időtartamot;
2. egyetért a  Beruházás megvalósítása érdekében összesen legfeljebb 7 000 000 000 forint központi költségvetési
támogatás biztosításával;
3. felhívja a pénzügyminisztert, hogy az 1. és 2. pont végrehajtása érdekében – a Budapest és a fővárosi agglomeráció
fejlesztésének felelősségi körében eljáró Miniszterelnökséget vezető miniszter közreműködésével – gondoskodjon
7 000 000 000 forint rendelkezésre állásáról a  Beruházás megvalósításának finanszírozása céljára Magyarország
2020. évi központi költségvetésének XI. Miniszterelnökség fejezetében erre a célra létrehozott önálló előirányzaton;
Felelős: pénzügyminiszter
Miniszterelnökséget vezető miniszter Határidő: Magyarország 2020. évi központi költségvetésének tervezése során
 4. felhívja a  Miniszterelnökséget vezető minisztert, hogy a  Budapest és a  fővárosi agglomeráció fejlesztésének
felelősségi körében eljárva a  2.  pont szerinti támogatás felhasználásának és utólagos elszámolásának feltételeiről,
valamint a  Beruházás műszaki tartalmának és ütemezésének rögzítésével Budapest Főváros Önkormányzatával
támogatási szerződést kössön, azzal, hogy
a) a Beruházás részeként történjen meg a  Széchenyi lánchíd gyalogosforgalmat bonyolító járdakonzolai
szélesítése is,
b) a 2.  pont szerinti támogatás biztosításának feltételeként rögzíteni kell, hogy az  1.  ponttal összhangban
a gépjárműforgalom teljes vagy részleges korlátozása nem haladhatja meg a 18 hónap időtartamot,
c) Budapest Főváros Önkormányzata kötelezettséget vállal arra, hogy a b) alpont szerinti feltételt a kivitelezésre
irányuló közbeszerzési eljárás és a kivitelezési szerződés megkötése során érvényesíti, valamint
d) a b) és c) alpont szerinti feltétel nem teljesítéséhez a támogatási szerződésben megfelelő jogkövetkezmény
kikötése szükséges;
Felelős: Miniszterelnökséget vezető miniszter
Határidő: a költségvetési támogatás biztosítását követően azonnal
5. felhívja a  Budapest és a  fővárosi agglomeráció fejlesztésének felelősségi körében eljáró Miniszterelnökséget
vezető minisztert, és felkéri a  főpolgármestert, hogy a  miniszterelnök kabinetfőnöke útján a  Magyar Turisztikai
Ügynökség Zártkörűen Működő Részvénytársaság (a továbbiakban: MTÜ Zrt.) bevonásával – akár a  körforgalmak
megszüntetésével – a  zöldfelületek bővítése, a  gyalogos-kerékpáros közlekedés feltételeinek javítása, a  sokszínű
szabadidő-eltöltési lehetőségek támogatása és pihenő terek kialakítása, valamint a gépjárműforgalom csökkenése
érdekében kezdjenek egyeztetést a  Beruházáshoz kapcsolódóan – annak részeként vagy külön beruházási
programként megvalósítandó beruházásként – a Budapest I. kerület Clark Ádám tér, a Budapest V. kerület Széchenyi
tér és a József Attila utca átalakításának megvalósításáról;
Felelős: Miniszterelnökséget vezető miniszter, a főpolgármester felkérésével
miniszterelnök kabinetfőnöke
Határidő: azonnal
 6. felhívja a Budapest és a fővárosi agglomeráció fejlesztésének felelősségi körében eljáró Miniszterelnökséget vezető
minisztert, hogy az 5. pontban meghatározott feladat keretében, a  főpolgármesterrel közösen és a miniszterelnök
kabinetfőnöke útján az  MTÜ Zrt. bevonásával vizsgálják meg – a  2-es villamosvonal felújításához, a  Millenniumi
Földalatti Vasút fejlesztéséhez, valamint az  alsó rakpart általános forgalomcsillapításához igazodva – a  Budapest
V. kerület Vigadó térhez kapcsolódó, az alsó rakpartot lefedő, közösségi térként funkcionáló terasz és annak rakparti
gyalogos kapcsolatai kialakításának lehetőségét;
Felelős: Miniszterelnökséget vezető miniszter
miniszterelnök kabinetfőnöke Határidő: az 5. pont végrehajtása keretében
 7. felhívja a Budapest és a fővárosi agglomeráció fejlesztésének felelősségi körében eljáró Miniszterelnökséget vezető
minisztert, hogy az 5. és 6. pontban meghatározott feladat végrehajtásának eredményéről tájékoztassa a Kormányt,
és tegyen javaslatot a Kormány részére a fejlesztések megvalósítására, a fejlesztések ütemezésére és forrásigényére
is kiterjedően.
Felelős: Miniszterelnökséget vezető miniszter
Határidő: 2018. november 30.
Orbán Viktor s. k.,
 miniszterelnök


type: legislation

jurisdiction: Hungary

text:
1149/2013. (III. 22.) Korm. határozata az egészségpolitika egyes aktuális feladatairól.
A Kormány
1. felhívja az emberi erőforrások miniszterét, hogy vizsgálja meg a fiatalok foglalkoztatásának ösztönzési lehetőségeit
a pénzügyi források rendelkezésre állásának figyelembevételével, és készítsen előterjesztést a Kormány részére;
Felelős: emberi erőforrások minisztere
Határidő: 2013. június 30.
2. felhívja az emberi erőforrások miniszterét, hogy az egészségügyi ágazat humán-erőforrás szükségletével
összefüggésben szakterületenként mérje fel az emberi erőforrásigényt, valamint az ehhez kapcsolódó képzési
kapacitást, továbbá készítsen nemzetközi összehasonlítást az ágazat humánerőforrás helyzetéről, a lakosság
egészségi állapotáról, és ezekről a Kormányt jelentésben tájékoztassa;
Felelős: emberi erőforrások minisztere
Határidő: 2013. április 15.
3. felhívja az emberi erőforrások miniszterét, hogy készítsen előterjesztést a Kormány részére az egészségügyben
fennálló foglalkoztatási jogviszonyok rendezéséről, a megbízási és vállalkozási jogviszonyok más foglalkoztatási
formával való kiváltásának lehetőségeiről, a pénzügyi források rendelkezésre állásának figyelembevételével;
Felelős: emberi erőforrások minisztere
Határidő: 2013. június 30.
4. felhívja az emberi erőforrások miniszterét, hogy készítsen előterjesztést a Kormány részére az egészségügyi
ellátórendszer korszerűsítésének egyes kérdéseiről, különös tekintettel a szakmai minimumfeltételek
érvényesíthetőségére, továbbá az alapellátás fejlesztésére a pénzügyi források rendelkezésre állásának
figyelembevételével;
Felelős: emberi erőforrások minisztere
Határidő: 2013. június 30.
5. felhívja az emberi erőforrások miniszterét, hogy az illetmény és a nyugdíj, a korhatár előtti ellátás, valamint a szolgálati
járandóság együttfolyósításának tilalma alá eső, közalkalmazotti vagy kormányzati szolgálati jogviszonyban
foglalkoztatott, az egészségügyi tevékenység végzésének egyes kérdéseiről szóló 2003. évi LXXXIV. törvény szerinti
egészségügyi dolgozók kompenzációjára tekintettel, az egészségügyi intézmény támogatásának módjáról és
mértékéről készítsen előterjesztést a Kormány részére azzal, hogy a kompenzáció mértékének meghatározása
az egészségügyi intézmény hatásköre.
Felelős: emberi erőforrások minisztere
Határidő: azonnal Orbán Viktor s. k.,
miniszterelnök


text:
1375/2018. (VIII. 13.) Korm. határozata a BorgWarner Oroszlány Korlátolt Felelősségű Társaság és a BorgWarner Hungary Korlátolt Felelősségű Társaság magyarországi nagybefektetőkkel való stratégiai együttműködési megállapodás megkötéséről.
A Kormány felhívja a  külgazdasági és külügyminisztert, hogy – szükség szerint az  általa kijelölt személy útján –
gondoskodjon a Magyarország Kormánya és
a) a BorgWarner Oroszlány Korlátolt Felelősségű Társaság (székhelye: 2840 Oroszlány, Táncsics Mihály út 111.;
cégjegyzékszáma: 11-09-008172), valamint
b) a BorgWarner Hungary Korlátolt Felelősségű Társaság (székhelye: 2840 Oroszlány, Táncsics Mihály út 111.;
cégjegyzékszáma: 11-09-023216)
között kötendő stratégiai együttműködési megállapodás Kormány nevében történő aláírásáról.
Felelős: külgazdasági és külügyminiszter
Határidő: azonnal Orbán Viktor s. k.,
 miniszterelnök


text:
126/2010. (XII. 22.) OGY határozata népi kezdeményezésről.
Az Országgyűlés az országos népszavazásról és a népi kezdeményezésről szóló 1998. évi III. törvény rendelkezései
szerint megtárgyalta az „Alulírottak egyetértünk azzal, hogy a Magyar Köztársaság Országgyűlése tárgyalja újra
a nyugdíjkorhatár 62 évről 65 évre történő emelését.” tárgyú népi kezdeményezést és arról a 2010. december 20-i
ülésén a következők szerint döntött: Az Országgyűlés a népi kezdeményezésben foglaltakkal nem ért egyet.
Dr. Kövér László s. k.,
az Országgyűlés elnöke